section_heading: Životopis
paragraph_text: Nakon napuštanja death metal grupe Ceremonial Oath 1993. godine, Oscar Dronjak osnovao je HammerFall, a uskoro potom pozvao i Jespera Strömblada da mu se pridruži. S obzirom na to da je u Oscaru već dugo bila ova ideja, već su bili odrađeni ime, pravac i stil sviranja. U to vrijeme izrađena je i prva pjesma sastava Steel Meets Steel. U radu sastava neko vrijeme sudjelovali su članovi grupa In Flames, Crystal Age i Dark Tranquillity. Cilj je bio sastajanje nekoliko puta godišnje i vježba za sudjelovanje na lokalnom natjecanju Rockslaget. Nakon nekog vremena u sastav ulaze Glenn Ljungström iz In Flamesa i Fredrik Larsson iz Crystal Agea. Sastav je uglavnom svirao obrade pjesama grupa kao što su Pretty Maids, Judas Priest i Alice Cooper.